Ritratt: Rewind  Din il-ġimgħa Sorelle se jkompli fuq TVM b'ħames puntati ġodda li żgur se jkunu qed joħolqu diskussjoni fuq il-midja soċjali fost is-segwaċi ta' din is-sensiela popolari li bħalissa tinsab fit-tieni staġun. Jixxandar mit-Tnejn sal-Ġimgħa fl-3.40pm. It-Tnejn 10 ta' Mejju X'inhuma jaħsbu dwar il-ħtif ta' Karly? Kif qed tħossha Martina? Susan iltaqgħet ma' Valerio u tatu l-borża bid-djamanti… qaltlu li xtaqet tpattiha lil Leo ta' dak li kien għamlilha… iżda Valerio x'qalilha? Lorraine u Samantha marru biex jiltaqgħu ma' min kellu jġib it-tarbija.. tgħid jiġi? … u Vince x'inhu jħejji biex jaqbduh? Ritratt: Rewind It-Tlieta 11 ta' Mejju Anton, ir-raġel li kien arrestat bil-konnessjoni tal-ħtief tat-tarbija ġie nterrogat minn Vince.. x'qallu? X'raġuni ta għaliex kien hu li wassal it-tarbija lil Lorraine. Samantha u Lorraine marru l-isptar biex it-tarbija tiġi eżaminata u Naomi marret tiltaqa' magħhom… x'qaltilhom li ħasdithom biha? Ritratt: Rewind L-Erbgħa 12 ta' Mejju Vince qal lil Naomi dwar Anton Bezzina u dak li kien intqal dwar l-interrogazzjoni… x'se jagħmlu bit-tarbija? Leo ċempel lil Valerio biex jistaqsih dwar il-valur tad-djamanti li kienet tagħtu Susan… x'qallu dwarhom? X'ġara xħin Anton telaq mid-depot? Ritratt: Rewind Il-Ħamis 13 ta' Mejju Susan Bailey reġgħet marret tiltaqa' ma' Valerio… x'parir taha biex forsi taċċetta u ttih in-nofs l-ieħor tad-djamanti? Min huma Mario u Doreen? X'kienet sabet Doreen meta ħarġet mill-karozza u marret wara siġra? Sadanittant Annalise marret id-depot biex ikellmuha. Curmi ċempel lil Vince… x'kien ġara? Ritratt: Rewind Il-Ġimgħa 14 ta' Mejju Valerio u Susan tkellmu dwar il-kumplament tad-djamanti… ma' min riedet tikkonsulta qabel ittih risposta? Leo x'qallu lil Valerio. Vince mar id-dar ta' Angela biex jgħidilhom x'kien ġara. X'inhuma qaħsbu dwar it-tarbija li kienet ingħatat Lorraine? Annalise ċemplet lill-ommha… x'qaltilha? U George x'qalilha xħin ċemplet lilu wkoll? Ritratt: Rewind Sorelle għandu kitba ta' Dr Michael Vella Haber u Evelyn Saliba La Rosa, bi produzzjoni ta' Rewind. Kull episodju jkollu repetizzjoni dak inhar fil-11.30pm u l-għada fis-6.15am. L-episodji ta' matul il-ġimgħa jixxandru s-Sibt filgħodu mill-11am 'il quddiem fuq TVM2. Ritratt: Rewind